Corsaren, 1841-08-13
Folk, som man ønsker at blive af med. Hans Majestæt Kongen - hvem vi aldrig, som "Fædrelandet", nævne blot: "Kongen" - har vistnok ved Promotionerne i Anledning af den høieste Bryllupsdag (Etiketten forbyder at sige: allerhøieste) maattet føle sig lidt utilfreds over, ikke at kunne benaade Alle dem med Hædersbeviisninger, som han ønskede. Først og fremmest maae vi nævne Hs. Excellence Justitsministeren, Hr. v. Stemann. Denne Mand, som arbeider saa ivrigt paa Statens Vel, iblandt Andet ved Trykkefrihedsprocesser og Criminelkammerforhører, blev ikke betænkt med Noget, fordi Hs. Majestæt ikke kunde betænke ham med Noget, eftersom han nemlig allerede har Alt. Det vilde være yderst vanskeligt at angive endnu en Æresbeviisning, der kunde passe for Hr. v. Stemann, uden at han derved blev sat i Lighed med Medlemmer af det kongelige Huus, hvilket dog ikke kunde gaae an for en Undersaat. Hs. Excellence Justitsministeren kan altsaa i Ordets egentlige Betydning ikke meere blive til Noget - naturligviis i en god Mening. Det er i en ganske anden Mening, at det hedder om En: "Han kan ikke blive til Noget", hvilket svarer til det tydske Mundheld: "An ihm ist Hopfen und Malz verloren". - For den, der føler Fornøielse ved at følge den Mands Løbebane, som ved en liberal, viis og mild Fremgangsmaade har bidraget uendeligt til at befæste Kjærlighed til Regjeringen i Undersaatternes Hjerter, maa det være en Glæde at see, hvorledes Beviserne paa kongelig Naade ydedes Hr. v. Stemann, endnu førend han indtraadte i Hofluften, nemlig medens han nod Landluften i Sorø Amt, hvis Jndvaanere endnu mindes ham med en vis Glæde, der har vedligeholdt sig, siden han drog fra dem. - Fik imidlertid Cancellipræsidenten Intet, saa fik hans Sidemand i Embedet desto Mere. Det er en excellent Mand; det er altsaa rimeligt, at han burde have Prædicat af Excellence. Ved ham synes Hs. M. Kongen imidlertid at følge Frederik den 3dies Raad til Christian den 5te om Griffenfeld: "Gjør en stor Mand af ham, men gjør det langsomt", og det er saa meget rigtigere, at Hs. Majestæt i nærværende Tilfælde følger dette Princip, som, for det Første, det, Kongen gjør, altid er rigtigt, og som, for det Andet, Ørsted skal have en god Helbred, og altsaa har Tid og Leilighed til at vente. Den anden i den ovenfor antydede Categori er Kjøbenhavns Overpræsident, Hr. Kjærulfk. At han ikke var blandt de Benaadede, var ei fordi han ikke kunde benaades mere, men fordi Saadant ikke vilde have været passende eller rigtigt (Hs. Majestæt Kongen fandt det nemlig ikke passende eller rigtigt, følgelig var det heller ikke). Men, i Betragtning af Hr. Overpræsidentens mange Fortjenester, hans Holdning ligeoverfor Borgerrepræsentanterne, hans Evne til at skaffe sig Underretninger om Undersaatternes Stemning, hans  Dygtighed til at forebringe Resultatet af disse Underretninger for Hans Majestæt - Alt dette lader os forvente, at han ved en anden, maaskee snart indtræffende Anledning, vil faae rigelig Erstatning. Og dette troe vi, skjøndt Mange mene, at han ei synligt udmærles, fordi det vilde saare hans Beskedenhed, om det blev almindelig bekjendt. Dersom vi havde nøie Kjendskab til Hoffets Personale, vilde vi en detail kunne opregne Fortjenesterne hos adskillige Andre, som den offentlige Mening udpeger til den ovenfor nævnte Udmærkelse..... men, Du min Frelser! Hvor vil jeg hen? Quo me, Bacche, rapis tui plenum! Jeg, der vilde tale om Folk, som man ønsker at blive af med, gaaer istedetfor hen og omtaler høitstaaende Personer og holder Lovtaler over dem!... Hvor er min Plan henne, den Plan, som jeg havde lagt til denne Artikel? L.. Ah, nu husker jeg det. - Jeg vilde sige om de her nævnte og mange andre store Folk - maaskee ogsaa mange smaae Folk - at de synes at være misfornøiede med Pressen og dens Ordførere og kunde ønske at blive af med dem. Dersom jeg i denne Henseende turde give et godt Raad (som rigtignok ikke er mit eget; thi jeg har laant det af et i denne Tid stærkt circulerende Rygte), skulde man indføre Landsforviisning som Straf for de fleste Presseforseelser.